**Fejlődő hulladékgazdálkodás Tökölön**

Tököl Város Önkormányzat Képviselő-testülete júniusi ülésén elfogadta a Közszolgáltatási szerződés módosítását, továbbá az intézkedési terv beszámolóját. A város hulladékgazdálkodása a jogszabályok módosulása miatt jelentős mértékben átalakul.

Ezúton hívjuk fel a Tisztelt Lakosság figyelmét a következő változásokra, fontos pontokra:

|  |  |
| --- | --- |
| VÁLTOZÁSOK AZ ÜDÜLŐ TERÜLETEN | Az üdülőterületen a téli időszakban, az életvitelszerűen ott lakóknak csak kétheti rendszerességű volt a szállítás. Az Önkormányzat és a Közszolgáltató közös felmérése, illetve a beérkezett igények alapján az életvitelszerűen az üdülő területen élő lakóingatlan tulajdonosok számára **2016-tól bevezetjük a heti rendszerességű kommunális hulladékszállítást a téli időszakra is**. Ezzel együtt jár, hogy a közszolgáltatási díjat az idei évtől – ugyanúgy, mint a város egyéb részein – egész évben, minden negyedévben fizetni kell majd.Üdülőtulajdonosoknál nincs változás, október 1. és március 31. között a díjfizetési kötelezettség alól ugyanúgy mentesülnek, amennyiben határozott idejű díjfizetési kötelezettség szüneteltetésére irányuló kérelmet nyújtanak be.**A kérelmet üdülőtulajdonosoknak minden évben előre, de legkésőbb szeptember 15-ig kell benyújtani.** A kérelmet minden üdülőtulajdonosnak be kell nyújtani, függetlenül attól, hogy eddig szerepelt-e a nyilvántartásban. |
| SZÁMLÁZÁS | 2016. április 1-től megkezdte működését a Nemzeti Hulladékgazdálkodási Koordináló és Vagyonkezelő Zrt. (továbbiakban: Koordináló szerv). A számlázást ezentúl a Koordináló szerv fogja végezni a VERTIKÁL Zrt. adatközlése alapján. A jövőben ezért számlázási kérdésekben az eddig megszokott módon a VERTIKÁL Zrt. ügyfélszolgálata tud majd tájékoztatást adni és a szükséges módosításokat elvégezni.A Koordináló szerv az első számlát – ami tököli lakosok esetében 2016. II. negyedévéről szól – várhatóan augusztusban postázza. |
| SZELEKTÍV HULLADÉKGYŰJTÉS | Az ingatlanhasználó KÖTELES az alábbi hulladékokat a háztartási (kommunális) hulladéktól elkülönítetten gyűjteni:- **műanyagot, fémet, papírt, Tetra-Pakot vegyesen** – bármilyen átlátszó vagy a Közszolgáltatótól kapott szelektív hulladékgyűjtő zsákban, lakótelepi lakosoknak közterületen e célból elhelyezett hulladékgyűjtő konténerben;- **üveget** – közterületen e célból elhelyezett hulladékgyűjtő konténerben;- **zöldhulladékot** – bármilyen átlátszó, biológiailag lebomló zsákban; a VERTIKÁL Zrt. által biztosított biológiailag lebomló zsákban; ZÖLDHULLADÉK feliratú hulladékgyűjtő edényben (ami csak zöldhulladékot tartalmaz); valamint a száras zöldhulladékot méteresre vágva, kötegelve.Közszolgáltató gyűjtőnaponként egy db zsákot biztosít térítésmentesen minden ingatlantulajdonos részére, aki zsák kihelyezésével igénybe veszi a szolgáltatást.Az új rendszer szerinti szállítás előtt minden háztartás számára kiosztásra kerül egy db biológiailag lebomló zsák. A rendszer induló napja 2016. július 28.A továbbiakban a Közszolgáltatótól nincs lehetőség zöldhulladék gyűjtő zsák vásárlására. A biológiailag lebomló zsákok településen belüli kiskereskedelmi elérhetőségén dolgozunk. |
| VESZÉLYES HULLADÉKOK GYŰJTÉSE | - **használt gumiabroncsokat** az ERSTO Kft. (2316 Tököl, Ledina dűlő 4.) gumiszervizében, háztartási mennyiségben, térítésmentesen leadva.**- elektromos, háztartásban előforduló gépeket** (TV, barkácsgépek, számítógép, hűtő, stb.) – negyedévente az Önkormányzat által szervezett e-hulladék gyűjtő napon (vagy kereskedelmi egységekben) térítésmentesen leadva.Az idei utolsó e-hulladék gyűjtőnap: 2016.10.06.- **elemeket, akkumulátorokat valamint izzókat és fénycsöveket** a Polgármesteri Hivatalban, a Művelődési Központban, a Bölcsődében, az óvodákban és iskolákban (vagy kereskedelmi egységekben) térítésmentesen leadva. |
| LOMTALANÍTÁS | - évente, ingatlanonként egy alkalommal (a Pesti úti és a BV lakótelepen lévő társasházak esetében az évente egy alkalom társasházanként értendő) házhoz menő rendszerben.A lomtalanításra április 1. és október 30. közötti időszakra, személyesen, telefonon (24/535-535) vagy e-mailen lehet időpontot egyeztetni. |

Bővebb információért keresse a Tököli Polgármesteri Hivatal Műszaki Irodáját személyesen, a hivatal@tokol.hu e-mail címen vagy a 06-24-520-900-as telefonszámon.